《发涞水》
明代·储巏

重来秋色点平芜，野鸟溪花识故吾。北地山川雄涿易，旧家人物擅崔卢。

纪行自愧诗非史，怀古重披郡有图。莫遣藩墙抛笔研，闭门三月赋燕都。

作者简介：（1457—1513）明扬州府泰州人，字静夫，号柴墟。成化二十年进士。授南京吏部考功主事，改郎中。历太仆卿、左佥都御史、户部侍郎，所至宿弊尽革。愤刘瑾所为，引疾求去，后起为吏部左侍郎，卒于官。博通古今，工诗文，淳行清修，好推引知名士。嘉靖初赐谥文懿。有《柴墟集》。